laion/Wikipedia-Exotic huggingface dataset:
טיטנוצ'לון

טיטנוצ'לון (שם מדעי: Titanochelon; מילולית: "צב יבשה טיטאני") הוא סוג נכחד של צב ענק פרהיסטורי מהמשפחה צבים יבשתיים, אשר חי באירופה שמחצי האי האיברי ועד אנטוליה במיוקן עד לתחילת הפליסטוקן. בעבר כונה הסוג Cheirogaster ולפני זה השתייכו לסוג צב יבשה. המאובנים הצעירים ביותר שלו התקיימו לפני כ-2 מיליון שנה מזמננו וככל הנראה ההכחדה שלו התקיימה עקב התקררות האקלים עקב עידן הקרח של תחילת הפלייסטוקן, אשר כנראה פגע במזונם ובחום גופם בצורה קשה. הסוג תואר ב-2014 בידי והוא נחשב בידי מחקרים פילוגנטיים לקרוב בעיקר למין הקיים צב נמרי מאפריקה, מה שמאפשר קשר אפשרי ביניהם למקור אפריקני, שם בולטים יותר מינים מהמשפחה מאשר באירופה. צבים אלו היו גדולים כמו צב אלדברה או צב גלאפגוס המודרניים ושריונם הגיע לאורך של 2 מטרים. ככל הנראה היו צמחוניים ועקב גודלם היו כמעט חסרי טורפים. הסוג כולל כיום 10 מינים תקפים: Titanochelon bolivari Titanochelon bacharidisi Titanochelon perpiniana Titanochelon schafferi Titanochelon vitodurana Titanochelon kayadibiensis Titanochelon eurysternum Titanochelon ginsburgi Titanochelon leberonensis מדיה וקבצים בנושא טיטנוצ'לון בוויקישיתוף טיטנוצ'לון, באתר GBIF (באנגלית) Pérez-García, Adán; Vlachos, Evangelos; Arribas, Alfonso (March 2017). "The last giant continental tortoise of Europe: A survivor in the Spanish Pleistocene site of Fonelas P-1" (PDF). Palaeogeography, Palaeoclimatology, Palaeoecology. 470: 30–39. Bibcode:2017PPP...470...30P. doi:10.1016/j.palaeo.2017.01.011. hdl:10261/277114. Archived from the original (PDF) on 26 January 2022. Pérez‐García, Adán; Vlachos, Evangelos; Murelaga, Xabier (May 2020). Mannion, Philip (ed.). "A large testudinid with African affinities in the post‐Messinian (lower Pliocene) record of south‐eastern Spain". Palaeontology. 63 (3): 497–512. doi:10.1111/pala.12468. ISSN 0031-0239. S2CID 214232312. Vlachos, Evangelos; Rabi, Márton (December 2018). "Total evidence analysis and body size evolution of extant and extinct tortoises (Testudines: Cryptodira: Pan-Testudinidae)". Cladistics. 34 (6): 652–683. doi:10.1111/cla.12227. PMID 34706483. S2CID 90619565.
קנסג'סוכוס

קנסג'סוכוס (שם מדעי: Kansajsuchus; משמעות השם: "תנין קנסג'ה") הוא סוג של זוחל דמוי-תנין בסיסי, אשר חי במשך הקרטיקון העליון של מרכז אסיה. תנין זה היה קשור לקבוצה Neosuchia, הכוללת את התנינאים המודרניים וקרוביהם הנכחדים שהיו בעלי חיים יבשתיים יותר. סוג זה כלל מין יחיד - Kansajsuchus extensus. תנין זה הוא קרוב משפחה של השמוסוכוס. הסוג תואר ב-1975 למדע בידי Mikhail Efimov והוא נודע ממאובנים שהתגלו בתצורות איוולצ'אסק {Ialovachsk Formation) ועמק פרגנה (Fergana Valley) שבטג'יקיסטן, כשהתגלו בהם ממצאי קצה החוטם ועוד מספר ממצאים כללו גם חוליות, צלעות ומעטה שריון אוסטאודרם. לפי הממצאים נראה שהיה זה תנין גדול ביותר, באורך של עד 8 מטרים, מה שהופך אותו בקלות לטורף-על משמעותי במקום חיותו. לפי מספר חוקרים היה זה קרוב רחוק של הסרקוסוכוס הענקי, של הצ'לוואן או של הסונוסוכוס שהתקיים במשך היורה במרכז אסיה. למעשה יש חוקרים המכלילים את המין עם סוגים אלה, מה שהופך את הסוג לטקסון מבוטל. מדיה וקבצים בנושא קנסג'סוכוס בוויקישיתוף קנסג'סוכוס, באתר GBIF (באנגלית) Ivan T. Kuzmin; Pavel P. Skutschas; Elizaveta A. Boitsova; Hans-Dieter Sues (2019). "Revision of the large crocodyliform Kansajsuchus (Neosuchia) from the Late Cretaceous of Central Asia". Zoological Journal of the Linnean Society. 185 (2): 335–387. doi:10.1093/zoolinnean/zly027
ח'רבת אפקס

ח'רבת אפקס (Kh. ifkas) היא אתר ארכאולוגי הממוקם דרומית לחוות גלעד, בסמוך ליובליו העליונים של נחל קנה במערב השומרון. האתר שימש כיישוב פעיל בתקופה ההלניסטית, הרומית, הביזנטית, ובימי הביניים. בשנת 1968, תשכ"ח, נערך סקר השומרון השני על ידי הארכאולוג יוסף (ספי) פורת, שסקר בין היתר את ח'רבת אפקס. באפריל 2013 נערך סיור ותיעוד נוסף בחורבה על ידי ד"ר דביר רביב מאוניברסיטת בר-אילן. במהלך הסקר והסיור זוהו בשוליה הדרומיים אולמות תת-קרקעיים מקורים בלוחות אבן גדולים. ממערב לחורבה אותר מבנה רבוע בנוי גזית. ברחבי האתר נמצאו בורות מים חצובים או בנויים מתחת לרצפות המבנים. נמצאו גם חרסים המתוארכים לתקופה הביזנטית. במרכז האתר נמצאו שלושה בורות מים, וכן שלושה מתקני מים רבועים שלפחות שניים מהם שימשו כמקוואות טהרה. אחד הבורות בעל מאפיינים התואמים את התקופה הרומית הקדומה. שני מקבצי קברים אותרו בסביבות האתר, כאשר מקבץ אחד נמצא כ-50 מטרים מצפון-מערב לאתר, הכולל שלושה קברים, ביניהם שני קברי מקמרים שלאחד מהם מבוא העשוי כמקרון חביתי, וקבר שלישי בעל חדר קבורה ובו אצטבאות שבהן חצובות שקתות קבורה. מקבץ שני כ-400 מטרים מדרום מזרח לאתר, הכולל ארבעה קברים מלאים בסחף, שבאחד מהם ניתן להבחין בשבעה כוכים. קבר כוכים נוסף אותר כ-250 מטרים דרומית מזרחית לאתר, והוא כולל שני חדרי קבורה שבדפנותיהם כוכים, וכן חצר קדמית שבה פזורות אבני גזית קטנות. על פי העולה מהממצאים שהתגלו באתר, עולה כי התקופות בהן האתר היה פעיל מתחלקות לשלוש: התקופה ההלניסטית המאוחרת והרומית הקדומה, בהן הייתה במקום אחוזה חקלאית יהודית או שומרונית. התקופה הרומית המאוחרת והביזנטית. מימי הביניים ועד התקופה העות'מאנית. בינואר 2023 פרסם "פורום מאבק על כל דונם" תיעוד של בנייה וחריש שבוצעו על ידי פלסטינים תושבי הכפר הסמוך על שרידי האתר הארכאולוגי, לצד חפירות של שודדי עתיקות שפעלו במקום. העובדה שהאתר נמצא בשטח B הנתון לשליטה אזרחית פלסטינית מקשה על אכיפת האיסור לבצע פעולות בנייה בשטח האתר הארכאולוגי. סקר החרום ב, יוסף פורת - 1968, עמ' 40–41 (אתר מס' 111) דביר רביב, היישוב בדרום השומרון בתקופות ההלניסטית והרומית לאור תוצאות סקר ארכאולוגי, עבודת דוקטורט, אוניברסיטת בר-אילן, רמת גן 2018 אורלי הררי, בנייה, שוד עתיקות והרס: אתר היסטורי נוסף בשומרון נמצא בסכנת השמדה, באתר ערוץ 7, 27 בינואר 2023
צ'לוואן

צ'לוואן (שם מדעי: Chalawan) הוא סוג נכחד של זוחל דמוי-תנין בסיסי ממשפחת הפולידוזאוריים, אשר חי בין היורה העליון עד הקרטיקון התחתון בתאילנד. סוג זה התגלה בשנות ה-80 בתצורות פו קרדונג (Phu Kradung Formation) שבאיסאן, תאילנד וידוע מממצאי מאובנים בודדים שכללו שרידי לסת תחתונה מעט שטוחה וארוכה. לסת זו הייתה במשך זמן רב משוייכת למספר תנינים קדומים כמו הסונוסוכוס, אך ב-2013 הוגדר הסוג בידי ג'רמי אי. מרטין וצוות עמיתים. שם הסוג נקרא לכבוד ה"Chalawan" - מפלצת דמוית-תנין מסיפור תאילנדי - "קריי טונג" (אנ'). תנין זה היה קרוב רחוק של הסרכוסוכוס והיה בעל גולגולת ארוכה ומסיבית באורך של מעל 1 מטר. אורכו השלם לפי הערכות בין 7 או 8 מטרים ואף 10 מטרים, כך שהיה גדול ביותר. מבנה הלסתות התאים לנעילה על טרף אפשרי וככל הנראה הוא צד מתחת למים בדומה לגאוויאל מודרני. בסוג נכללים כיום 2 מינים: Chalawan thailandicus ו-Chalawan shartegensis, אשר נמצא במחלוקת על תקפותו המדעית. מדיה וקבצים בנושא צ'לוואן בוויקישיתוף Martin, J. E.; Lauprasert, K.; Buffetaut, E.; Liard, R. & Suteethorn, V. (2013). "A large pholidosaurid in the Phu Kradung Formation of north-eastern Thailand". Palaeontology. 57 (4): 757–769. doi:10.1111/pala.12086.
גרידלוק

גרידלוק הוא סוג של עומס תנועה בצומת, שבו פקקי מכוניות חוסמים רשת שלמה של צמתים, דבר המביא את כל התנועה למצב של עצירה מוחלטת. המונח לקוח ממצב אפשרי בתכנון שתי וערב, שמאפשר לצמתים שנחסמים למנוע מהתנועה לזרום. המושג משמש לעיתים בטעות גם כדי לתאר עומסי תנועה כבדים שבהם מהירות הנסיעה איטית מאוד. כמו כן, בשנים האחרונות השימוש במושג הורחב להצגת מצב שבו התנועה מגיעה לעצירה מוחלטת בגלל עומסים כבדים. גרידלוק נגרם על ידי מכוניות שנכנסות לצומת לא פנוי. במצב זה למכוניות שמגיעות מהכיוון החוצה אין אפשרות לעבור את הצומת. אם מספר צמתים ייחסמו במקביל, המכוניות עלולות להיקלע לפקק שחסום בכמה כיוונים. במדינות רבות חל איסור על נהגים להיכנס לצומת לא פנוי. בישראל, תקנה 65 לתקנות התעבורה קובעת כי ”לא ייכנס נוהג רכב לצומת או למפגש מסילת ברזל אלא אם ביכלתו לעבור ולהמשיך בנסיעתו ללא הפרעה, גם אם תמרור הכוונה (רמזור) מתיר כניסה לצומת או למפגש כאמור”. גרידלוק מובא לעיתים כדוגמה לדילמת האסיר. שיתוף פעולה בין הנהגים ימנע חסימת צמתים, מה שיועיל לכולם, אולם ייתכן שזה לא יקרה בגלל הרצון של כל נהג לקצר את זמן הנסיעה עבורו לאור חוסר הוודאות באשר לפעילות הנהגים האחרים, ובכך התנועה כולה תתעכב. ההשפעה המיידית על הנהגים היא תסכול ועיכוב בזמני ההגעה ליעד. השפעה נוספת על הערים עצמן מוחמרת בגלל מבנה הרחובות שחסומים בבניינים משני צידיהם, מה שיוצר מעין "קניון אורבני" (אנ') שלוכד זיהום אוויר. באוגוסט 2010 נוצר בכביש המחבר בין בייג'ינג וז'נגג'יקאו (Zhangjiakou) שבמחוז חוביי מה שנחשב לפקק התנועה החמור ביותר בעולם. הפקק ארך למעלה מ-100 ק"מ ונמשך מ-14 באוגוסט עד 26 באוגוסט, מתוכם לפחות 11 ימים של גרידלוק מוחלט, וכשלחלק מהנהגים לקחו יותר מ-5 ימים כדי לעבור את קטע הכביש הפקוק. הפקק נגרם כתוצאה משילוב בין עבודות בכביש ומאלפי משאיות פחם שעשו את נסיעתן היומית ממונגוליה הפנימית לבייג'ינג. לפי מגזין הטיים, סאו פאולו סובלת באופן קבוע מהפקקים החמורים ביותר בעולם. ב-23 במאי 2014 נרשם הפקק החמור ביותר, באורך 344 ק"מ. למשך כמה שנים, פקק התנועה בצרפת מ-1980 בכביש המחבר בין פריז וליון הוגדר כגרוע ביותר בעולם. קיפאון (מדעי המחשב) מדיה וקבצים בנושא גרידלוק בוויקישיתוף Leo Hickman (2010-08-23). "Welcome to the world's worst traffic jam". The Guardian. ארכיון מ-2015-10-17. נבדק ב-2010-09-20. "The great crawl of China". The Economist. 2010-08-26. ארכיון מ-2010-10-22. נבדק ב-2010-09-20. Michael Wines (2010-08-27). "China's Growth Leads to Problems Down the Road". New York Times. ארכיון מ-2012-01-21. נבדק ב-2010-09-20. Andrew Downie (2008-04-21). "The World's Worst Traffic Jams". Time. אורכב מ-המקור ב-23 באפריל 2008. נבדק ב-2008-06-20. {{cite journal}}: (עזרה) "São Paulo sofre engarrafamento recorde de 344 quilômetros". ארכיון מ-2018-09-20. נבדק ב-2018-03-31. CAA-Magazine, Caasco
צב בריכה אסייתי ענק

צב בריכה אסייתי ענק (שם מדעי: Heosemys grandis) הוא מין של צב מהמשפחה צבי בריכה, אשר חי לאורך מספר בריכות טרופיות בדרום-מזרח אסיה במדינות: קמבודיה ווייטנאם ובחלק מלאוס, מלזיה, מיאנמר ותאילנד. הוא חי לאורך נהרות, נחלים, ביצות ושדות אורז ומצוי עד לגובה של כ-400 מטרים מפני הים. מין זה נתון בסכנת הכחדה חמורה בטבע. כשמו צב זה הוא מבין הגדולים שבין צבי הבריכה, אם כי קטן יותר ממינים כמו צב מלאי ענק או צב מקורה אדום-כתר ועדיין גדול יחסית באורך של 30 עד 34 ס"מ ולעיתים עד 43.5 ס"מ ומשקל של 3 עד 5 ק"ג, אם כי נמצאו גם פרטים במשקל 10 ק"ג. צב זה בעל שריון עבה וקמור בצבע חום והצידיים משוננים וכהים, אך אינם קוצניים כמו צבים קרובים. צבעו כהה יחסית בין שחור לחום דהוי, הראש אפור עד חום והשריון מכיל טבעות בהירות יותר עד כתומות כשלאורך מרכז הגב ישנו פס צהוב. צב זה הוא אמפיבי וחי הן במים והן ביבשה, אך לרוב רק בקרבת מים מתוקים. הוא אוכל כל הניזון בין השאר מתולעים, חרקים, חלזונות, דגים, נבלות וצמחי מים ושאר צמחים. המין מצוי בסכנה בעיקר עקב לכידה ואיסוף הצבים אלה כמזון ואו ככחיות מחמד לאורך חלק מאסיה וכן הוא נפגע עקב הסבת הקרקע לחקלאות, מה שפוגע בסביבתו ולעיתים מזהם אותה לגמרי. שריון הצב מדיה וקבצים בנושא צב בריכה אסייתי ענק בוויקישיתוף צב בריכה אסייתי ענק, באתר ITIS (באנגלית) צב בריכה אסייתי ענק, באתר NCBI (באנגלית) צב בריכה אסייתי ענק, באתר Animal Diversity Web (באנגלית) צב בריכה אסייתי ענק, בבסיס הנתונים ARKive (באנגלית) צב בריכה אסייתי ענק, באתר האנציקלופדיה של החיים (באנגלית) צב בריכה אסייתי ענק, באתר GBIF (באנגלית) צב בריכה אסייתי ענק באתר הרשימה האדומה של IUCN
1846 בצרפת

שנת 1846 בצרפת הייתה השנה בה ציינה צרפת 859 שנות לאום. מלך - לואי פיליפ, מלך הצרפתים ראש ממשלה - ז'אן-דה-דייה סו 1 באוגוסט - נערכות בחירות כלליות בצרפת. 19 בספטמבר - טענות להתגלות של מריה, אמו של ישו, בלה-סאלה שבצרפת. נמכר לראשונה משקה הדובונה. 1 בינואר - ליאון דניס, פילוסוף וחוקר (נפטר ב-1927). 4 באפריל -לוטראמון, משורר (נפטר ב-1870). 8 במאי - אאמיל גאלא, אמן ומעצב רהיטים וזכוכית (נפטר ב-1904). 21 במאי - לוק אוליבייה מרסון, צייר (נפטר ב-1920). 11 ביולי - ליאון בלוי, כותב מסות ונובלות ומשורר (נפטר ב-1917). 8 באוגוסט - אליזבת' רנו, מורה ופעילה חברתית (נפטרה ב-1932). 21 באוגוסט - אטיין בזרי, קריפטואנליסט צבאי (נפטר ב-1931). 2 בספטמבר - פול דרולד, סופר ופוליטיקאי (נפטר ב-1914). 24 באוקטובר - דניס ז'אן אשיל לוקייר, היסטוריון (נפטר ב-1908). 28 באוקטובר - אלבר דובו-פילה, צייר וקצין (נפטר ב-1890). אוגוסט אסקופייה, שף ומסעדן (נפטר ב-1935). ארסן דרמסטר, פילולוג (נפטר ב-1888). (קטגוריה:צרפתים שנפטרו ב-1846) 17 ביוני - ז'אן גספר דה בורו, שחקן ופנטומימאי (נולד ב-1796). 25 ביולי - לואי בונפרטה, אחיו של נפוליאון בונפרטה (נולד ב-1778). 16 באוגוסט - סילבן שארל ואל, ממקבלי עיטור מרשל צרפת (נולד ב-1773). תרזה אלבר, שחקנית (נולדה ב-1805). ז'אק אנטואן אדריאן דלור, גנרל (נולד ב-1773). מדיה וקבצים בנושא 1846 בצרפת בוויקישיתוף
האישה בחלון

האם התכוונתם ל... האישה בחלון (סרט, 1944) (באנגלית: The Woman in the Window) סרט פשע אפל אמריקאי משנת 1944. האישה בחלון (סרט, 2021) (באנגלית: The Woman in the Window) הוא סרט מותחן פסיכולוגי אמריקאי משנת 2021 בבימויו של ג'ו רייט, מתוך תסריט שעיבד טרייסי לטס, המבוסס על רומן משנת 2018 בשם זהה על ידי א.ג'. פין. מוטיב האישה בחלון – מוטיב אמנותי מהסהר הפורה הקדום, המציג אישה עומדת בחלון, ומתועד בממצאים ארכאולוגיים ובדימויים במקרא.
אדוארד קוק

האם התכוונתם ל... אדוארד קוק (משפטן) – משפטן אנגלי חשוב מהמאה ה-17 אדוארד קוק (ספורטאי) – קופץ מוט אמריקאי, זוכה מדליית הזהב באולימפיאדה של 1908
1990 באסטרונאוטיקה

במהלך השנה בוצעו 121 שיגורים מהם 79 (65%) בוצעו על ידי ברית המועצות. 25 באפריל – הצבת טלסקופ החלל האבל במסלולו 6 באוקטובר – שיגור יוליסס לכיוון צדק שיגורים שנכשלו מסומנים באדום. שיגורים מאוישים מסומנים בירוק. מדיה וקבצים בנושא 1990 באסטרונאוטיקה בוויקישיתוף ריכוז נתונים על שיגורים שימוש במשגר של האיחוד האירופי
קונאן

האם התכוונתם ל... קונאן (סדרת טלוויזיה, 1997) – סדרת טלוויזיה קונאן (תוכנית אירוח) – תוכנית בהנחיית קונאן או'בריאן קונאן (כלב) – כלב בשירות צבא ארצות הברית קונאן (עיר) – עיר ביפן קונאן הברברי – דמות ספרותית הבלש קונאן – סדרת מאנגה גיסלאין קונאן – כדורגלן איווארי קואן
קיץ אצל אריקה

קיץ אצל אריקה הוא סרט קולנוע ישראלי משנת 1992 בבימויה של דליה הגר, עם אלישבע מיכאלי, אלכס מונטה וינון בר נתן בתפקידים הראשיים. דליה הגר כתבה את התסריט וביימה אותו כפרויקט גמר של החוג לקולנוע באוניברסיטת תל אביב. היא זכתה בפרס ראשון בתחרות ע"ש גבי מוגרבי לבוגרי החוג. פרסים נוספים חולקו על המשחק (אלישבע מיכאלי), הפסקול (עמירם קימלמן), התסריט וההפקה. אורי (ינון בר נתן) הוא ילד בן 9, שהוריו (אסתי קוסוביצקי ושי שוורץ) נסעו לטיול ארוך באירופה ושלחו אותו לבלות את הקיץ אצל סבתו, אריקה (אלישבע מיכאלי), בגבעתיים. אורי הוא אסטמטי וזקוק מדי פעם למשאף. הוא אוהב לשחק בכדור אך אריקה מחביאה את הכדור ודורשת ממנו שייתאמן בנגינה על החלילית שלו. היא לוקחת אותו ללונה פארק ולבריכת רמב"ם בה הוא שוחה, בעוד היא מרכלת עם חברותיה שושנה וחנה (חנה ריבר ורות גלר). אריקה היא שחקנית ותיקה ששיחקה עוד בתיאטרון המטאטא. כעת היא מתכוננת לאודישן להצגה בה צריכה לשיר שיר ברומנית למרות שאינה מבינה את השפה. היא עושה חזרות על השיר ביחד עם אורי. אריקה היא אשה בודדה ואורי מכניס שמחה לחייה למרות הוויכוחים ביניהם. לבניין נכנס דייר חדש, גבר בודד בשם יעקב (אלכס מונטה). אריקה ואורי נפגשים אתו בחנות הירקות והוא לא מרבה לדבר. אורי מבין שמדובר בשני אנשים בודדים ומנסה לשדך ביניהם. הוא כותב מכתב (בשגיאות כתיב) בשם יעקב בו הוא מביע את רצונו להיפגש עם אריקה. אורי מבקר אצל יעקב ומתברר שיעקב גוזר מודעות אבל מהעיתונים ומדביק אותם באלבום. אריקה מזמינה אותו לדירתה והוא מספר לה שהוא יליד רומניה, אלמן ופנסיונר מחברת החשמל. היא מציעה ללכת לסרט בקולנוע רב חן בתל אביב והם הולכים ברחוב דיזנגוף שלובי ידיים, מתיישבים בכיכר דיזנגוף ומפטפטים עד ששכחו להיכנס לקולנוע. יעקב מרוצה ומודיעה לאריקה שכעת הוא בריא בנפשו וזרק את כל מודעות האבל. הוא לובש חליפה ועניבה ומגיע לדירת אריקה עם זר פרחים. אריקה מופתעת ממנו ובעיקר מבקשת הנישואין שלו ומשיבה לו בשלילה. יעקב המדוכא חוזר לדירתו ונכנס למרפסת. אורי קורא לעברו שלא יקפוץ ויעקב אומר שאפשר לדחות זאת למחר. הכל נגמר כשהוריו של אורי חוזרים מאירופה ולוקחים אותו. הוא נפרד בצער מאריקה שנשארת בודדה עם סיגריה בפיה. "קיץ אצל אריקה", במסד הנתונים הקולנועיים IMDb (באנגלית) "קיץ אצל אריקה", באתר ספר הקולנוע הישראלי "קיץ אצל אריקה", באתר אידיבי "קיץ אצל אריקה", במסד הנתונים הקולנועיים KinoPoisk (ברוסית) קיץ אצל אריקה, במיזם "אישים" לתיעוד היצירה הישראלית קיץ אצל אריקה, בספר הקולנוע הישראלי קיץ אצל אריקה, בארכיון הסרטים הישראלי
יחסי אזרבייג'ן–ירדן

יחסי אזרבייג'ן–ירדן הם היחסים הבילטרליים שבין הרפובליקה של אזרבייג'ן לבין ממלכת ירדן. לאזרבייג'ן שגרירות בעמאן, ולירדן שגרירות בבאקו. ירדן הכירה בעצמאות אזרבייג'ן ב-28 בדצמבר 1991, ושתי המדינות כוננו יחסים דיפלומטיים ב-13 בפברואר 1992. אזרבייג'ן פתחה שגרירות בעמאן ב-28 במאי 2006, וירדן פתחה שגרירות בבאקו כשנה מאוחר יותר, ב-5 במאי 2007. ב-31 במרץ 2014 הוקמה בפרלמנט הירדני קבוצה בין-פרלמנטרית משותפת לשתי המדינות. ב-15 ביולי 2014 הוקמה קבוצה נוספת בסנאט הירדני. ירדן תומכת באזרבייג'ן בסכסוך בנגורנו קרבאך. בשנת 2010 עלה היקף הסחר בין המדינות ב-38.5% לעומת השנה הקודמת. בסתיו 2011 נערכה לראשונה ההתכנסות של הנציבות המשותפת לתחבורה. באפריל 2022 שתי המדינות חתמו על מזכר הבנות שכולל חבילת השקעות הדדיות שנועדו להמריץ את היחסים הכלכליים ביניהן. בשנת 2020, שווי הסחורות שייצאה ירדן לאזרבייג'ן עמד על 3.47 מיליון דולר, בהשוואה לסחורות בשווי 340 אלף דולר שאזרבייג'ן ייצאה לירדן. הסחורות שירדן ייצאה לאזרבייג'ן כוללות בין השאר ניטרטים וחומרי הדברה. מדיה וקבצים בנושא יחסי אזרבייג'ן–ירדן בוויקישיתוף יחסי אזרבייג'ן–ירדן, ברשת החברתית פייסבוק יחסי אזרבייג'ן–ירדן, ברשת החברתית אקס (טוויטר) המסחר בין אזרבייג'ן וירדן, באתר OEC İKİTƏRƏFLİ MÜNASİBƏTLƏR, שגרירות אזרבייג'ן בירדן (באזרית) Иордания поддержала территориальную целостность Азербайджана, 21-02-2018 AZERBAIJAN, JORDAN: AL-ROUND COOPERATION CONTINUES, 15-05-2010 Азербайджан наращивает сотрудничество с Иорданией в транспортной сфере, 29-08-2011 Rayya Al Muheisen, Jordan, Azerbaijan sign deal to expand trade ties, The Jordan Times, ‏18-04-2022
סטניסלב בילינקי

סטניסלב סרגייוביץ' בילינקי (באוקראינית: Станіслав Сергійович Біленький; נולד ב-22 באוגוסט 1998) הוא כדורגלן אוקראיני המשחק בעמדת החלוץ בעירוני טבריה מליגת העל. בילינקי התחיל את הקריירה שלו במחלקת הנוער של שחטאר דונצק ממנה עבר בגיל 14 לזו של אולימפיק דונצק. בעונת 2016/2017 היה מלך שערי הליגה לנוער עם 16 שערים. ב-31 במאי 2017 ערך את הופעת הבכורה שלו בקבוצה הבוגרת בניצחון 0-2 נגד זוריה לוהנסק. ב-27 ביולי ערך את הופעת הבכורה שלו בזירה האירופית בתיקו 1-1 נגד פאוק סלוניקי, שהייתה גם ההופעה של אולימפיק בזירה האירופית. בקיץ 2018 חתם בדונאיסקה סטרדה מליגת העל הסלובקית. ב-19 באוגוסט 2018 ערך את הופעת הבכורה שלו בקבוצה בתיקו נגד 3-3 א.ס. טרנצ'ין. בקיץ 2019 הושאל לזגלמביה סוסנוביץ' מליגת העל הפולנית עד לסיום העונה, אולם במהלך השנה חזר לאוקראינה כאשר הושאל לרוך לבוב. בפברואר 2021 הושאל לדינמו ברסט מליגת העל הבלארוסית במדיה כבש 13 שערים בעונה זו. בעונת 2022 שיחק בדינמו טביליסי מליגת העל הגאורגית. בחלון העברות של ינואר 2023 חתם במכבי נתניה מליגת העל. ב-28 ביוני 2024 חתם בעירוני טבריה מליגת העל. במחזור השני מול בית"ר ירושלים, כבש בתוספת הזמן את שערו הראשון במדי עירוני טבריה והביא לניצחון הראשון של הקבוצה בליגת העל. רוך לבוב הליגה האוקראינית הראשונה: 2020 דינמו טביליסי ליגת העל הגאורגית: 2022 מדיה וקבצים בנושא סטניסלב בילינקי בוויקישיתוף סטניסלב בילינקי, באתר Transfermarkt סטניסלב בילינקי, באתר Soccerway סטניסלב בילינקי, באתר WorldFootball.net סטניסלב בילינקי, באתר FootballDatabase.eu רענן ברנובסקי‏, בילנקי חתם רשמית במכבי נתניה, קלר הושאל לחדרה, ברקו שוחרר, באתר וואלה, 31 בינואר 2023 דוניה גנטוס, ‏מצטרף לעולה החדשה: בילנקי חתם בעירוני טבריה, באתר ONE‏, 28 ביוני 2024 עמוק בתוספת הזמן: 0:1 ביתי לעירוני טבריה על בית"ר ירושלים - ישראל ספורט, באתר isport.co.il, ‏2024-08-31
בני בנימין

הסתדרות בני בנימין הייתה ארגון של בני המושבות שקם בשנת 1921, בהשראת הגדעונים. קרוי על שמם של בנימין זאב הרצל ובנימין רוטשילד. המטרות המקוריות של הארגון היו סיוע לחקלאים במושבות, אולם תוך זמן קצר הפך לחברה לרכישת אדמות והקמת מושבות. נשיא הארגון היה אלכסנדר אהרנסון והמזכיר (במונחים של היום - מנכ"ל) היה עובד בן עמי. בין היוזמים להקמת הארגון ואחת הדמויות הבולטות בו היה עורך עיתון "דאר היום", איתמר בן-אב"י. כמו כן היה שותף להנהלת הארגון גם הברון פליקס דה מנשה, אחד מעשירי מצרים ומראשי הקהילה היהודית שם. ניסן רוטמן היה ממנהלי עסקי רכישת הקרקעות לעמותה. הסתדרות "בני בנימין" נוסדה בשעה שמשבר כלכלי חמור פקד את מושבות ארץ ישראל בסוף העלייה השלישית ובני איכרים רבים עמדו לנטוש את המושבות. לדברי איתמר בן-אב"י, ”התקוה היחידה [של בני המושבות הצעירים]... להתאכר על נחלת אבותיהם, התנדפה כעשן”. לפיכך עלה הצורך, לדעת משפחת אהרונסון ושותפיה, ליצור ארגון שייצג את ציבור האיכרים במושבות ארץ ישראל לעומת הגוון השמאלני ה"קיצוני" של אחדות העבודה והפועל הצעיר שאפיין לדעתם את ההסתדרות הציונית ערב הקמת ההסתדרות הכללית של העובדים בארץ ישראל. היישוב הראשון שהקימו בני בנימין היה כפר אהרון (כיום שכונה בנס ציונה), ואחריו, בשנת 1924, הקימו יחד עם קהילת ציון אמריקאית על אדמות שנרכשו מהכפרים ג'ליל (אג'ליל) וסידנא עלי את המושבה הרצליה. לשם ביצוע המטלות השונות הקימו בני בנימין בשנת 1924 את חברת "הנוטע" לנטיעת ועיבוד פרדסים – חברה שהייתה מעורבת גם בהעברת רכוש יהודי גרמניה לישראל – וכן את "בנק בני בנימין" ואת ה"חברה לפיתוח חוף נתניה" להקמת נתניה. באמצעות חברת הנוטע הקימו בני בנימין על אדמות אום חאלד את המושבה נתניה, ב-1932 את המושבה אבן יהודה, וכן את צור משה (ע"ש משה קופינס). כדגם לפעילותם ראו את אגודת נטעים אשר הקימה משקים למכירה לבעלי הון. בני בנימין שתפו פעולה עם משה איכילוב וקבוצת מענית שייסד, ואף ניסו ב-1934 להמשיך את הקמת כפר נורדאו על אדמות תל א-צאפי (תל צפית) אחרי שקבוצת מענית בניהולו של אפרים אילין פשטה רגל. הבועזים אביב קרניאל, בני בנימין: העשייה הציונית ובניית היישוב היהודי, ספרי צמרת, 2017. עוזי אלידע, ״עיתונות ׳צהובה׳ ומסעי צלב עיתונאים : ״דואר-היום״ ופרשת רופין״, ישראל, 23 (2016), עמ׳ 323-352. עירית עמית כהן, ‏בין מערב למזרח: הברון פליקס דה מנשה – עסקן, יזם וציוני, קתדרה 114, דצמבר 2004, טבת תשס"ה, עמ' 82–87 "בני בנימין", דואר היום, 16 באוגוסט 1922. אברהם אלמאליח, איתמר בן־אב"י, מכתב גלוי, דואר היום, 8 באוקטובר 1920. ועידת בני בנימין, דבר, 10 ביוני 1926.
לחם אבירים

האם התכוונתם ל... לחם אבירים – המן שירד לבני ישראל במדבר מכונה בספר תהילים (ספר תהילים, פרק ע"ח, פסוק כ"ה) "לחם אבירים". לחם אבירים – חידושים על התלמוד מאת רבי אברהם בן בורג'יל. לחם אבירים – ספרו של הרב יעקב משה חרל"פ, השלישי בסדרת מי מרום.
אשל אברהם (פירושונים)

האם התכוונתם ל... אשל אברהם – עץ שנטע אברהם אבינו בבאר שבע, כמתואר בספר בראשית אשל אברהם (שכונה) – שכונה מחוץ לשער שכם בירושלים שהקימו יהודים גאורגים בסוף המאה ה-19 אשל אברהם (בוטשאטש) – פירוש לשולחן ערוך אורח חיים שחיבר רבי אברהם דוד מבוטשאטש אשל אברהם – חלק מתוך החיבור פרי מגדים מאת רבי יוסף תאומים, המהווה פירוש על מגן אברהם מאת רבי אברהם גומבינר אשל אברהם – ביאור על הש"ס מאת הרב אברהם יעקב ניימרק
אווי רצ'י

אווי רצ'י (באלבנית: Evi Reçi; נולדה ב-30 באפריל 1990) היא זמרת, שחקנית ומנחת טלוויזיה אלבנית. רצ'י נולדה ב-30 באפריל 1990 בדורס שבאלבניה, וגדלה באתונה, בירת יוון. את אהבתה למוזיקה פיתחה כשהייתה צעירה בזכות אמה, שהופיעה כזמרת מקצועית בקונצרטים ולימדה נגינה על צ'לו. אביה היה ביוכימאי. רצ'י למדה נגינה על פסנתר ופיתוח קול. ביוון השתתפה במספר אירועים מוזיקליים שונים בעיקר כסולוסטית, אם-כי לעיתים הצטרפה למקהלה גדולה או ליוותה את המבצעים עם פסנתר. כמו כן, היא פיתחה קריירה גם כדוגמנית. בשנת 2010 הוציאה את הווידאו קליפ הראשון שלה לשיר "I Ngjan Asaj", שהופק על ידי פרו-וידאו. זה היה שיתוף הפעולה הראשון שלה עם המלחין פלורי מומאסי, והוא הפך ללהיט בקרב מדינות הבלקן. בדצמבר הוציאה את "Dhe Jemi Te Dy" לאור. את מילות השיר חיבר מומאסי, והקליפ שלו הופק על ידי אנטרמדיה. הוא קיבל את פרס "עריכת הווידאו הטובה ביותר" מטעם איגוד תעשיית ההקלטות האלבני. רצ'י ביצעה את שיר הנושא של הסרט Lover.S, בו שיחק פרנצ'סקו טראוורס. הווידאו קליפ שלו צולם בפירנצה שבאיטליה. לאחר מכן הוציאה את להיט הקיץ "Si Limonade" ועיבוד מחדש ל-"Jeton Tek Ti Remix", שהופק על ידי די ג'יי אריאן. רצ'י גם הגישה תוכנית מוזיקלית משלה בשם "World and Retro Music" ברדיו פלר. היא סיימה את לימודיה באוניברסיטת פירנצה, קיבלה תואר ראשון בתקשורת, רדיו ועיתונות, ובהמשך גם תואר שני באותו התחום. בדצמבר 2020 השתתפה בקדם האלבני לאירוויזיון 2021 עם השיר "Tjerr". שנה לאחר מכן ניסתה את מזלה פעם נוספת עם "Më duaj". באוקטובר 2022 רשות השידור האלבנית דיווחה כי רצ'י עתידה להשתתף במהדורה ה-61 של פסטיבלי אי קנגס עם השיר "Ma kthe". ב-28 באוקטובר אושר באופן רשמי שיטת ההצבעה של האירוע: שלושת המקומות הראשונים יבחרו כרגיל על ידי חבר השופטים, אך הזוכה בפסטיבל לא יהפוך לנציגה הרשמי של אלבניה באירוויזיון באופן אוטומטי. הנציג הלאומי לאירוויזיון יבחר על ידי מערכת הצבעה נפרדת מזו הקודמת, בהתאם לקולות הציבור בלבד. מכיוון שנחשפו רק שלושת המקומות הראשונים בפסטיבל, לא ידוע לאיזה מקום הגיעה רצ'י. Adams, William Lee (2022-09-11). "Albania: Report says RTSH will add televote to Festivali i Këngës 61". wiwibloggs (באנגלית אמריקאית). נבדק ב-2022-10-28.